CELEX: 32021R0073
Language: da
Date: 2021-01-26 00:00:00
Title: Kommissionens gennemførelsesforordning (EU) 2021/73 af 26. januar 2021 om ændring af gennemførelsesforordning (EU) nr. 808/2014 om fastlæggelse af regler for anvendelsen af Europa-Parlamentets og Rådets forordning (EU) nr. 1305/2013 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL)

27.1.2021   
               
               
                  DA
               
               
                  Den Europæiske Unions Tidende
               
               
                  L 27/9
               
            
         KOMMISSIONENS GENNEMFØRELSESFORORDNING (EU) 2021/73
         af 26. januar 2021
         om ændring af gennemførelsesforordning (EU) nr. 808/2014 om fastlæggelse af regler for anvendelsen af Europa-Parlamentets og Rådets forordning (EU) nr. 1305/2013 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1305/2013 af 17. december 2013 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) og om ophævelse af Rådets forordning (EF) nr. 1698/2005 (1), særlig artikel 8, stk. 3, artikel 12 og artikel 75, stk. 5, og
         ud fra følgende betragtninger:
         
                     (1)
                  
                  
                     I Kommissionens gennemførelsesforordning (EU) nr. 808/2014 (2) fastsættes der regler om gennemførelsen af forordning (EU) nr. 1305/2013. Europa-Parlamentets og Rådets forordning (EU) 2020/2220 (3) ændrede forordning (EU) nr. 1305/2013 og forlængede varigheden af programmer for udvikling af landdistrikterne, der støttes med midler fra Den Europæiske Landbrugsfond for Udvikling af Landdistrikterne (»ELFUL«) indtil den 31. december 2022, og gav medlemsstaterne mulighed for at finansiere deres udvidede programmer med den modsvarende budgetbevilling for 2021 og 2022. Endvidere stillede forordning (EU) 2020/2220 de supplerende midler fra EU-genopretningsinstrumentet, der blev oprettet ved Rådets forordning (EU) 2020/2094 (4) (»EURI«), til rådighed i de udvidede programmer i 2021 og 2022 til finansiering af foranstaltninger i henhold til forordning (EU) nr. 1305/2013 med det formål at imødegå virkningerne af covid-19-krisen og dens konsekvenser for Unionens landbrugssektor og landdistrikter. Derfor bør de respektive bestemmelser om gennemførelsen af forordning (EU) nr. 1305/2013 ændres.
                  
               
                     (2)
                  
                  
                     I artikel 4, stk. 2, i gennemførelsesforordning (EU) nr. 808/2014 fastsættes det maksimale antal ændringer af programmer for udvikling af landdistrikterne, som medlemsstaterne kan forelægge Kommissionen. For at give medlemsstaterne større fleksibilitet ved anvendelsen af deres budgetbevillinger for 2021 og 2022 inden for rammerne af de udvidede programmer og integrere de supplerende midler fra EURI bør det maksimale antal ændringer, der er angivet i nævnte artikel, øges, og fristerne for indgivelse af de seneste anmodninger om programændringer bør udskydes. Det skal desuden præciseres, at det maksimale antal ændringer ikke bør finde anvendelse på anmodninger om ændringer af programmer for udvikling af landdistrikterne, hvis ændringerne er nødvendige efter ikrafttrædelsen af forordning (EU) 2020/2220 for at forlænge varigheden af programmerne for udvikling af landdistrikterne og integrere de supplerende midler fra EURI.
                  
               
                     (3)
                  
                  
                     Forordning (EU) 2020/2220 fastsætter, at der for de forlængede programmer for udvikling af landdistrikterne skal fastsættes mål inden for rammerne af den resultatramme, der skal fastsættes for 2025. Det er derfor nødvendigt at præcisere, at målene for resultatrammeindikatorerne vedrører de resultater, der planlægges opnået senest den 31. december 2025. Derudover udelukker forordning (EU) 2020/2220 anvendelsen af resultatrammen på de supplerende midler fra EURI. Derfor bør output, der finansieres med de supplerende midler fra EURI, udelukkes fra resultatrammens mål.
                  
               
                     (4)
                  
                  
                     I forordning (EU) 2020/2220 fastsættes det, at de supplerende midler fra EURI bør programmeres og overvåges adskilt fra EU-støtten til udvikling af landdistrikterne, hvorved bestemmelserne i forordning (EU) nr. 1305/2013 principielt finder anvendelse. Derfor vil der skulle være særskilte specifikationer i de pågældende beskrivelser af foranstaltninger i programmerne til udvikling af landdistrikterne og de nationale rammeprogrammer, når operationer støttes med de supplerende midler fra EURI. I finansieringsplanerne for programmerne for udvikling af landdistrikterne, de nationale rammer og de nationale landdistriktsnetværk skal de supplerende midler fra EURI også angives særskilt.
                  
               
                     (5)
                  
                  
                     I indikatorplanen for de udvalgte foranstaltninger der endvidere særskilt angives subtotal for de planlagte output og de forventede samlede offentlige udgifter, der finansieres med de supplerende midler fra EURI. I de årlige gennemførelsesrapporter bør det ved rapporteringen om udgiftsforpligtelser for hver foranstaltning og hvert fokusområde angives, hvor stor en del af forpligtelserne, der finansieres med de supplerende midler fra EURI.
                  
               
                     (6)
                  
                  
                     Det foreskrives i artikel 8, litra h), nr. ii), i forordning (EU) nr. 1305/2013, at for hver foranstaltning, for hver type operation med en specifik ELFUL-bidragssats, for den type operation, der er nævnt i artikel 37, stk. 1, artikel 38, stk. 3, artikel 39, stk. 1, og artikel 39a i forordning (EU) nr. 1305/2013, når medlemsstaten anvender en minimumstærskel for tab på under 30 %, og for teknisk bistand, skal finansieringsplanen indeholde en tabel, der viser Unionens samlede planlagte bidrag og ELFUL's gældende bidragssats. Da de samme bestemmelser gælder for bidraget fra de supplerende midler fra EURI, bør finansieringsplanen, hvis det er relevant, for hver af disse foranstaltninger og for hver type operation, indeholde det planlagte EURI-bidrag og EURI-bidragssatsen.
                  
               
                     (7)
                  
                  
                     Med forordning (EU) 2020/2220 blev artikel 38 og 39 i forordning (EU) nr. 1305/2013 ændret med hensyn til den minimumstærskel for tab, som medlemsstaten kan fastsætte i deres programmer for udvikling af landdistrikterne, og på grundlag af hvilken landbrugerne kan få kompensation for tab inden for rammerne af de gensidige fonde vedrørende ugunstige vejrforhold, dyre- og plantesygdomme, skadedyrsangreb og miljøhændelser, og redskabet til indkomststabilisering for landbrugere i alle sektorer. Som følge heraf og med henblik på indberetning til WTO skal udgifter til alle risikostyringsværktøjer, der er omfattet af artikel 36 i forordning (EU) nr. 1305/2013, og for hvilke minimumstærsklen for tab er under 30 %, planlægges og indberettes særskilt. I indikatorplanen skal disse nye programmerings- og planlægningskrav tilsvarende angives.
                  
               
                     (8)
                  
                  
                     Gennemførelsesforordning (EU) nr. 808/2014 bør derfor ændres.
                  
               
                     (9)
                  
                  
                     I betragtning af situationens hastende karakter som følge af covid-19-krisen bør denne forordning træde i kraft dagen efter offentliggørelsen i Den Europæiske Unions Tidende.
                  
               
                     (10)
                  
                  
                     Foranstaltningerne i denne forordning er i overensstemmelse med udtalelse fra Udvalget for Udvikling af Landdistrikterne —
                  
               VEDTAGET DENNE FORORDNING:
         
            Artikel 1
            I gennemførelsesforordning (EU) nr. 808/2014 foretages følgende ændringer:
            
                        1)
                     
                     
                        I artikel 4 foretages følgende ændringer:
                        
                                    a)
                                 
                                 
                                    I stk. 1 udgår litra e)
                                 
                              
                                    b)
                                 
                                 
                                    I stk. 2 foretages følgende ændringer:
                                    
                                                i)
                                             
                                             
                                                Første afsnit affattes således:
                                                »Programændringer af den art, der er omhandlet i artikel 11, litra a), nr. i), i forordning (EU) nr. 1305/2013, kan højst foreslås fire gange i løbet af programmeringsperioden.«
                                             
                                          
                                                ii)
                                             
                                             
                                                Andet afsnit affattes således:
                                                »For alle øvrige typer ændringer tilsammen gælder følgende:
                                                
                                                            a)
                                                         
                                                         
                                                            et enkelt ændringsforslag kan indgives for hvert kalenderår og for hvert program, med undtagelse af år 2025, hvor der kan indgives mere end et forslag til ændring for så vidt angår ændringer, som udelukkende vedrører tilpasning af finansieringsplanen, herunder eventuelle deraf følgende ændringer til indikatorplanen
                                                         
                                                      
                                                            b)
                                                         
                                                         
                                                            fire yderligere ændringsforslag pr. program kan indgives i løbet af programmeringsperioden.«
                                                         
                                                      
                                          
                                                iii)
                                             
                                             
                                                I tredje afsnit affattes litra b) således:
                                                
                                                            »b)
                                                         
                                                         
                                                            hvis en ændring er nødvendig som følge af en ændring af Unionens retlige rammer, herunder en ændring vedrørende forlængelsen af varigheden af programmer for udvikling af landdistrikterne eller en ændring vedrørende tilgængeligheden af de supplerende midler til genopretningen af Unionens landbrugssektor og landdistrikter i henhold til Europa-Parlamentets og Rådets forordning (EU) 2020/2220 (*1)
                                                            
                                                         
                                                      
                                                   (*1)  Europa-Parlamentets og Rådets forordning (EU) 2020/2220 af 23. december 2020 om visse overgangsbestemmelser vedrørende støtte ydet fra Den Europæiske Landbrugsfond for Udvikling af Landdistrikterne (ELFUL) og fra Den Europæiske Garantifond for Landbruget (EGFL) i 2021 og 2022 og om ændring af forordning (EU) nr. 1305/2013, (EU) nr. 1306/2013 og (EU) nr. 1307/2013, for så vidt angår midler og anvendelse i 2021 og 2022, og forordning (EU) nr. 1308/2013, for så vidt angår midler og deres fordeling i 2021 og 2022 (EUT L 437 af 28.12.2020, s. 1).«"
                        
                                             
                                          
                              
                                    c)
                                 
                                 
                                    Stk. 3 affattes således:
                                    
                                       »3.   Medlemsstaterne forelægger Kommissionen deres sidste programændring af den type, der henvises til i artikel 11, litra a), nr. iii), i forordning (EU) nr. 1305/2013, senest den 30. september 2022.
                                       Andre typer programændringer forelægges Kommissionen senest den 30. september 2025.«
                                    
                                 
                              
                  
                        2)
                     
                     
                        Bilag I ændres som anført i bilag I til nærværende forordning.
                     
                  
                        3)
                     
                     
                        Bilag VII ændres som anført i bilag II til denne forordning.
                     
                  
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 26. januar 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  Europa-Parlamentets og Rådets forordning (EU) nr. 1305/2013 af 17. december 2013 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) og om ophævelse af Rådets forordning (EF) nr. 1698/2005 (EUT L 347 af 20.12.2013, s. 487).
         
            (2)  Kommissionens gennemførelsesforordning (EU) nr. 808/2014 af 17. juli 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1305/2013 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) (EUT L 227 af 31.7.2014, s. 18).
         
            (3)  Europa-Parlamentets og Rådets forordning (EU) 2020/2220 af 23. december 2020 om visse overgangsbestemmelser vedrørende støtte ydet fra Den Europæiske Landbrugsfond for Udvikling af Landdistrikterne (ELFUL) og fra Den Europæiske Garantifond for Landbruget (EGFL) i 2021 og 2022 og om ændring af forordning (EU) nr. 1305/2013, (EU) nr. 1306/2013 og (EU) nr. 1307/2013, for så vidt angår midler og anvendelse i 2021 og 2022, og forordning (EU) nr. 1308/2013, for så vidt angår midler og deres fordeling i 2021 og 2022 (EUT L 437 af 28.12.2020, s. 1).
         
            (4)  Rådets forordning (EU) 2020/2094 af 14. december 2020 om oprettelse af et EU-genopretningsinstrument til støtte for genopretningen efter covid-19-krisen (EUT L 433I af 22.12.2020, s. 23).
      
      
         
            BILAG I
            I bilag I til gennemførelsesforordning (EU) nr. 808/2014 foretages følgende ændringer:
            
                        (1)
                     
                     
                        I del 1 foretages følgende ændringer:
                        
                                    a)
                                 
                                 
                                    I punkt 7, litra b), affattes nr. i) således:
                                    
                                                »i)
                                             
                                             
                                                mål for 2025. Ved fastsættelsen af målene skal der ikke tages hensyn til supplerende national finansiering som omhandlet i punkt 12 og statsstøtte i form af supplerende midler som omhandlet i punkt 13 samt de supplerende midler, der er omhandlet i artikel 58a i forordning (EU) nr. 1305/2013.«
                                             
                                          
                              
                                    b)
                                 
                                 
                                    I punkt 8, nr. 2), affattes litra c) således:
                                    
                                                »c)
                                             
                                             
                                                omfang, støtteniveau, støtteberettigede støttemodtagere, og, hvis det er relevant, metode til beregning af beløbet eller støttesats opdelt på delforanstaltning og/eller operationstype, hvis det er nødvendigt. Specificering af støtteberettigede omkostninger, støttebetingelser, relevante støttebeløb og støttesatser samt principperne for fastsættelsen af udvælgelseskriterier for hver operationstype. Hvis der ydes støtte til et finansielt instrument, som gennemføres i henhold til artikel 38, stk. 4, første afsnit, litra a) og b), i forordning (EU) nr. 1303/2013, en beskrivelse af det finansielle instruments type, generelle kategorier af endelige modtagere, generelle kategorier af støtteberettigede omkostninger og det maksimale støtteniveau. Der gives en særskilt beskrivelse af foranstaltninger eller delforanstaltninger, der finansieres med de supplerende midler, der er nævnt i artikel 58a i forordning (EU) nr. 1305/2013.«
                                             
                                          
                              
                                    c)
                                 
                                 
                                    Punkt 10 affattes således:
                                    
                                                i)
                                             
                                             
                                                Overskriften affattes således:
                                                »Finansieringsplan, som omfatter særskilt udarbejdede tabeller for litra a)-d) med særskilt angivelse af de oplysninger, der er nævnt i litra e), for så vidt angår EU-genopretningsinstrumentet:«
                                             
                                          
                                                ii)
                                             
                                             
                                                I litra c) affattes nr. v) således:
                                                
                                                            »v)
                                                         
                                                         
                                                            den gældende ELFUL-bidragssats og den vejledende bidragssats for operationer, der gennemføres i henhold til artikel 38 og 39 i forordning (EU) nr. 1305/2013, hvis medlemsstaterne beslutter at fastsætte minimumstærsklen for tab til mellem 20 og 30 %, og for operationer, der gennemføres i henhold til artikel 37, stk. 1, og artikel 39a i forordning (EU) nr. 1305/2013.«
                                                         
                                                      
                                          
                                                iii)
                                             
                                             
                                                Følgende tilføjes som litra e):
                                                
                                                            »e)
                                                         
                                                         
                                                            For de supplerende midler, der er nævnt i artikel 58a i forordning (EU) nr. 1305/2013:
                                                            
                                                                        i)
                                                                     
                                                                     
                                                                        det årlige bidrag
                                                                     
                                                                  
                                                                        ii)
                                                                     
                                                                     
                                                                        den bidragssats, der gælder for de støttede foranstaltninger
                                                                     
                                                                  
                                                                        iii)
                                                                     
                                                                     
                                                                        opdeling efter foranstaltning og fokusområde
                                                                     
                                                                  
                                                                        iv)
                                                                     
                                                                     
                                                                        bidrag for teknisk bistand
                                                                     
                                                                  
                                                                        v)
                                                                     
                                                                     
                                                                        hvis en foranstaltning eller en type operation gennemføres med bidrag fra finansielle instrumenter, jf. artikel 38, stk. 1, litra b) og c), i forordning (EU) nr. 1303/2013, skal tabellen særskilt indeholde bidragssatserne for finansielle instrumenter og et vejledende støttebeløb fra EU-genopretningsinstrumentet, som svarer til det planlagte bidrag til det finansielle instrument.
                                                                     
                                                                  
                                                                        vi)
                                                                     
                                                                     
                                                                        det gældende bidrag fra EU-genopretningsinstrumentet og den vejledende bidragssats for operationer, der gennemføres i henhold til artikel 38 og 39 i forordning (EU) nr. 1305/2013, hvor medlemsstaterne beslutter at fastsætte minimumstærsklen for tab til mellem 20 og 30 %, og for operationer, der gennemføres i henhold til artikel 37, stk. 1, og artikel 39a i forordning (EU) nr. 1305/2013.«
                                                                     
                                                                  
                                                      
                                          
                              
                                    d)
                                 
                                 
                                    I punkt 11 foretages følgende ændringer:
                                    
                                                i)
                                             
                                             
                                                Litra a) affattes således:
                                                
                                                            »a)
                                                         
                                                         
                                                            for hvert fokusområde de kvantificerede mål suppleret med de planlagte output og forventede samlede offentlige udgifter for de foranstaltninger, der er udvalgt for fokusområdet, herunder subtotalen for disse planlagte output og de forventede samlede udgifter, der er finansieret med de supplerende midler, der er nævnt i artikel 58a i forordning (EU) nr. 1305/2013«.
                                                         
                                                      
                                          
                                                ii)
                                             
                                             
                                                Følgende tilføjes som litra d):
                                                
                                                            »d)
                                                         
                                                         
                                                            de forventede samlede offentlige udgifter, der vedrører støtte i henhold til artikel 36 i forordning (EU) nr. 1305/2013, hvis minimumstærsklen for tab er under 30 %.«
                                                         
                                                      
                                          
                              
                  
                        (2)
                     
                     
                        I del 2 foretages følgende ændringer:
                        
                                    a)
                                 
                                 
                                    Punkt 4 affattes således:
                                    
                                                »4.
                                             
                                             
                                                Tabel, der for hver region og for hvert år sammenfatter det samlede ELFUL-bidrag til medlemsstaten for programmeringsperioden i sin helhed, uden de supplerende midler, der er nævnt i artikel 58a i forordning (EU) nr. 1305/2013, og særskilt bidraget fra disse supplerende midler til medlemsstaten for 2021 og 2022«.
                                             
                                          
                              
                                    b)
                                 
                                 
                                    I punkt 5, nr. 2), affattes litra c) således:
                                    
                                                »c)
                                             
                                             
                                                omfang, støtteniveau, støtteberettigede støttemodtagere, og, hvis det er relevant, metode til beregning af beløbet eller støttesats opdelt på delforanstaltning og/eller operationstype, hvis det er nødvendigt. Specificering af støtteberettigede omkostninger, støttebetingelser, relevante støttebeløb og støttesatser samt principperne for fastsættelsen af udvælgelseskriterier for hver operationstype. Hvis der ydes støtte til et finansielt instrument, som gennemføres i henhold til artikel 38, stk. 4, første afsnit, litra a) og b), i forordning (EU) nr. 1303/2013, en beskrivelse af det finansielle instruments type, generelle kategorier af endelige modtagere, generelle kategorier af støtteberettigede omkostninger og det maksimale støtteniveau. Der gives en særskilt beskrivelse af foranstaltninger eller delforanstaltninger, der finansieres med de supplerende midler, der er nævnt i artikel 58a i forordning (EU) nr. 1305/2013.«
                                             
                                          
                              
                  
                        (3)
                     
                     
                        I del 3 affattes punkt 5 således:
                        
                                    »5.
                                 
                                 
                                    Finansieringsplan, som fastsætter:
                                    
                                                a)
                                             
                                             
                                                det årlige ELFUL-bidrag, uden de supplerende midler, der er nævnt i artikel 58a i forordning (EU) nr. 1305/2013
                                             
                                          
                                                b)
                                             
                                             
                                                det samlede EU-bidrag og ELFUL-bidragssatsen
                                             
                                          
                                                c)
                                             
                                             
                                                for de supplerende midler, der er nævnt i artikel 58a i forordning (EU) nr. 1305/2013:
                                                
                                                            i)
                                                         
                                                         
                                                            det årlige bidrag
                                                         
                                                      
                                                            ii)
                                                         
                                                         
                                                            det samlede bidrag og bidragssatsen.«
                                                         
                                                      
                                          
                              
                  
      
      
         
            BILAG II
            I punkt 1, litra b), i bilag VII til gennemførelsesforordning (EU) nr. 808/2014 foretages følgende ændringer:
            
                        (1)
                     
                     
                        Første afsnit affattes således:
                        »Information om gennemførelsen af landdistriktsudviklingsprogrammet målt med fælles og specifikke indikatorer, herunder de fremskridt, der er gjort i forhold til de mål, der er fastsat for hvert fokusområde, og om faktisk output sammenlignet med planlagt output som fastsat i indikatorplanen. Fra og med den årlige gennemførelsesrapport, som skal indgives i 2017, de fremskridt, der er gjort med hensyn til at nå de delmål og målsætninger, der er fastsat i resultatrammen (tabel F). Yderligere oplysninger om status for gennemførelsen af landdistriktsudviklingsprogrammet tilvejebringes ved hjælp af oplysninger om finansielle forpligtelser for hver foranstaltning og hvert fokusområde og de tilhørende forventede fremskridt i forhold til målene.«
                     
                  
                        (2)
                     
                     
                        I andet afsnit affattes første led således:
                        
                                    »—
                                 
                                 
                                    Tabel A: Udgiftsforpligtelser for hver foranstaltning og hvert fokusområde med særskilt angivelse af disse oplysninger for de supplerende midler, der er nævnt i artikel 58a i forordning (EU) nr. 1305/2013«.